ועדת החוקה, חוק ומשפט, כנסת 18, פרוטוקול מספר 655, 2012-07-17 13:00

דוד רותם: הצעת חוק הקאדים (תיקון – תקופת כהונתו של נשיא בית-הדין השרעי לערעורים).

דוד רותם: הצעת חוק של – אי-אפשר לקרוא את כל השמות, יש פה יותר מדי.

דוד רותם: אבל אני רואה שיש פה הצעת חוק של חברת הכנסת אורלי לוי-אבקסיס מישראל ביתנו.

גאלב מג'אדלה: יש לך נבחרת יותר גדולה מחברת הכנסת אורלי לוי-אבקסיס לבד.

גאלב מג'אדלה: גם חבר הכנסת אלכס מילר.

דוד רותם: חבר הכנסת אלכס מילר, או-אה.

גאלב מג'אדלה: אם תעיין, יש לך עוד יותר.

דוד רותם: טוב, בסדר.

דוד רותם: עכשיו אני מבין למה אני לא מעביר את החוק הזה.

גאלב מג'אדלה: הבנת.

גאלב מג'אדלה: הבנת טוב.

דוד רותם: כן, בבקשה חבר הכנסת מג'אדלה.

גאלב מג'אדלה: אדוני היושב-ראש, מכובדיי האורחים, אני נדרשתי לתיקון החקיקה לחוק הקאדים.

גאלב מג'אדלה: אני אקרא את זה, אדוני:

גאלב מג'אדלה: הצעת חוק הקאדים (תיקון – תקופת כהונתו של נשיא בית-הדין השרעי לערעורים), התשע"ב-2012.

גאלב מג'אדלה: תיקון סעיף 6 – בחוק הקאדים, התשכ"א-1961 (להלן החוק העיקרי), בסעיף 6(ב), במקום "עשר שנים" יבוא "שבע שנים מיום המינוי, ולא ניתן לשוב ולמנותו לתקופת כהונה נוספת באותו תפקיד".

גאלב מג'אדלה: כלומר, אנחנו מבקשים לקצר את הכהונה - - -, כמו נשיא בית-המשפט העליון, נשיא בית-המשפט המחוזי, נשיא בית-משפט השלום – שבע שנים.

גאלב מג'אדלה: וקצובת הכהונה שהיא לכהונה אחת.

דוד רותם: זה חוק מצוין.

דוד רותם: אבל כפי שאדוני יודע, חוקים מהסוג הזה זה מהקאדי הבא.

דוד רותם: אני לא מחוקק חוקים רטרואקטיביים שיש בהם כדי לפגוע.

דוד רותם: הנה, חבר הכנסת הרצוג גם חתום על החוק.

יצחק הרצוג: כן, אבל בחלק מהדיון אני לא אהיה.

יצחק הרצוג: חבר הכנסת מג'אדלה יחליף אותי.

דוד רותם: לא יכול להיות שאתה לא תהיה.

דוד רותם: בהצבעה הוא יחליף אותך?

יצחק הרצוג: יכול להיות.

גאלב מג'אדלה: כן.

דוד רותם: הבנתי.

דוד רותם: אתה מבין, חוקים כאלה בדרך-כלל מתחילים מהנשיא הבא.

גאלב מג'אדלה: אדוני היושב-ראש, זה לא חוק רטרואקטיבי.

דוד רותם: מאד רטרואקטיבי.

דוד רותם: יש היום בן-אדם שמכהן בתפקיד הזה.

דוד רותם: ובעצם, לפי החוק הזה, אנחנו פוגעים בו.

גאלב מג'אדלה: קודם-כל, אני מכבד מאד את כבוד הקאדי - - - שמכהן היום, ואנחנו ביחסים מאד טובים.

גאלב מג'אדלה: ואין פה שום דבר ועניין אישי.

גאלב מג'אדלה: יש כאן כוונה לתקן חוק.

גאלב מג'אדלה: הנושא הוא מידתי, חוקתי.

גאלב מג'אדלה: נשיא בית-המשפט העליון, נשיא בית-המשפט המחוזי, נשיא בית-משפט השלום – קצבו להם את התקופה לשבע שנים.

דוד רותם: ולכולם זה היה מהבא.

גאלב מג'אדלה: אני עניתי על זה במליאת הכנסת שזה לא רטרואקטיבי, כי זה נעשה.

גאלב מג'אדלה: ונציגת משרד המשפטים – אם ברצונך, תיכף תשמע – תיתן לך גם תשובה מקצועית, משפטית, לנושא הזה, שזה לא רטרואקטיבי.

גאלב מג'אדלה: לדעתנו, זה חוק ראוי.

גאלב מג'אדלה: אין פה שום כוונה לדבר פרסונאלי, ואין שום כוונה לפגוע ביושב-ראש המכהן.

גאלב מג'אדלה: אני גם יכול לגלות לך שאני בשיחות איתו לאחרונה, והגענו להבנות ולהסכמות.

גאלב מג'אדלה: ואני יכול להרגיע אותך שבעניין הזה אין שום פגיעה בכבוד נשיא בית-הדין לערעורים המכהן, - - -

דוד רותם: תודה רבה.

דוד רותם: כן, חבר הכנסת זחאלקה.

ג'מאל זחאלקה: כבוד היושב-ראש, אין ספק שעניין הקדנציות בבתי-המשפט, ובזה הגבלת קדנציות, זה דבר ראוי.

ג'מאל זחאלקה: אבל יש כאן שתי בעיות, אדוני היושב-ראש: בעיית הרטרואקטיביות, שאתה עמדת עליה.

ג'מאל זחאלקה: ובעיה, שכפי שאני התרשמתי – ויתקנו אותי ממשרד המשפטים אם אני מתרשם לא נכון – גם משיחות עם כל הגורמים בנושא, - - - את הנושא הזה של הנשיא המכהן, לא אם יחוקק חוק לא רטרואקטיבי, הוא יישאר לעד.

ג'מאל זחאלקה: אפשר להגיע איתו להסכמות, אז אני אומר בפשטות: אם אפשר בהסכמה, למה בכפייה?

ג'מאל זחאלקה: זה כל העניין.

דוד רותם: יש לי שאלה הרבה יותר קשה אליכם: תגידו, למה אני צריך להתעסק עם המלחמות הפנימיות שלכם?

ג'מאל זחאלקה: אתה לא צריך.

ג'מאל זחאלקה: לא, אין מלחמות פנימיות.

חנא סוייד: אבל נראה שאתה נהנה מזה.

דוד רותם: יכה יוסי את יוסי, אני תמיד נהנה מזה.

חנא סוייד: חבל.

חנא סוייד: חבל שאנחנו גורמים לך להנאה.

דוד רותם: אני יודע שזה חבל לכם.

דוד רותם: אתם יכולים הלוא להפסיק עם זה.

חנא סוייד: למה?

חנא סוייד: תראה, אתה יכול להפסיק עם זה אם אתה עומד על הדעה שהצגת, שהיא בעצם נכונה במקרה הספציפי הזה, ושאני תומך בה.

חנא סוייד: אני חושב שהחוק יכול להיות חוק ראוי וחוק טוב, והכוונות מאחוריו מצוינות וטובות.

חנא סוייד: אבל יש הגדרה מאד חדה לחקיקה רטרואקטיבית, ואי-אפשר להגיד על חוק רטרואקטיבי שהוא חוק לא רטרואקטיבי, ככה, מכיוון שרוצים להגיד שהוא לא רטרואקטיבי.

חנא סוייד: זה חוק רטרואקטיבי, וחקיקה רטרואקטיבית היא לא חקיקה טובה.

חנא סוייד: נשים בצד מי מכהן ומי אמור לכהן.

חנא סוייד: אני חושב שמדובר כאן בחקיקה רטרואקטיבית, שהיא לא ראויה.

חנא סוייד: לא כדאי לתת תקדים לחקיקה רטרואקטיבית, שבעצם יש גם עוד נושא שזה שהפוליטיקאים נכנסים יותר מדי בתקופה האחרונה למרווח שבין העור ובין הבשר של שופטים.

חנא סוייד: אני חושב שכל מערכות המשפט בעולם נגד המגמה הזו.

חנא סוייד: לכן, יש בארצות הברית מינוי של שופט עליון לכל החיים.

חנא סוייד: יש שופטים בבית-במשפט העליון בארצות הברית שגילם כבר 80 ו-85.

חנא סוייד: לא אומרים להם: לכו הביתה.

חנא סוייד: מינוי לכל החיים.

חנא סוייד: אני לא אומר שזה טוב ושזה אידיאלי, אבל מקובל.

חנא סוייד: ושם, בית-המשפט העליון בארצות הברית יכול לערוף ראשים, כמו שאתה יודע.

חנא סוייד: וכל זה למה?

חנא סוייד: על-מנת למנוע מהפוליטיקאים להתעסק יותר מדי ולסחוט שופטים.

חנא סוייד: ואני חושב שאנחנו צריכים להימנע מזה: כי פעם אחת זה יכול לשחק לטובתך, והרבה פעמים זה יכול לשחק נגדך.

חנא סוייד: אז למה לך?

חנא סוייד: אני חושב שכאן מדובר בחוק טוב, כאשר הוא, בניסוח שלו מינוס הפסקה שמדברת על הרטרואקטיביות.

דוד רותם: כן.

יצחק הרצוג: קודם-כל, יש פה עניין כשחבר הכנסת גאלב מג'אדלה הציג את זה בפנינו, הוא לא נכנס לדקויות של - - -

דוד רותם: מה זה "בפנינו"?

יצחק הרצוג: בפני חברי הכנסת שחתמו.

יצחק הרצוג: לפחות, אליי.

יצחק הרצוג: כלפיי זה הוצג כהשוואת הסטאטוס של נשיא בית-הדין השרעי לנשיא בית-המשפט העליון, ולנשיא בית-הדין הרבני.

יצחק הרצוג: אז, קודם-כל, צריך לדעת, לפני שנגיע לשאלה: ממתי תחולת החוק, האם בכל שאר האלמנטים יש פה השוואה לנשיא בית-המשפט העליון, ולנשיא בית-הדין הרבני.

יצחק הרצוג: אם זה נכון, זה דבר נכון לעשות אותו.

יצחק הרצוג: אחרי זה עולה השאלה: ממתי התחולה.

יצחק הרצוג: אותי מעניין לדעת מהי עמדת משרד המשפטים, הייעוץ המשפטי.

יצחק הרצוג: אני, בזמנו, שאלתי את חבר הכנסת גאלב מג'אדלה, והוא אמר שהוא בדק את זה.

יצחק הרצוג: אבל אני רוצה לשמוע את הדבר הזה.

יצחק הרצוג: אבל, קודם-כל, אני רוצה לדעת אם יש צעד.

יצחק הרצוג: נגיד שנסיר לרגע את הצד האישי לצד – האם יש פה השוואה כלפי נשיאים אחרים, שזו מטרה נכונה.

דוד רותם: בוא נאמר ככה: נשיא בית-הדין הרבני הגדול יכול לכהן עד עשר שנים.

יצחק הרצוג: נכון.

דוד רותם: אחר-כך הוא הולך הביתה.

יצחק הרצוג: ובבית-המשפט העליון עד גיל 70.

יצחק הרצוג: נו.

דוד רותם: נכון.

יצחק הרצוג: ופה, נשיא בית-הדין השרעי לא היה עד גיל 70?

רות גורדין: לא, סליחה: בית-המשפט העליון, שבע שנים.

גאלב מג'אדלה: לא, לא, שבע שנים.

גאלב מג'אדלה: זה לא 70.

יצחק הרצוג: מה, תקופת כהונה של שבע שנים?

גאלב מג'אדלה: כן.

דורית ואג: שבע שנים.

קריאה: - - - עד.

רות גורדין: סעיף 8(ב) לחוק בתי-המשפט.

יצחק הרצוג: זה חדש, אם ככה.

דארין דניאל: ב-2007.

קריאה: לא, זה לא חדש.

רות גורדין: זה לא חדש.

קריאה: לא זוכר את זה.

קריאה: מה פתאום?

דוד רותם: לא, על בית-המשפט העליון לא שינו את זה.

דארין דניאל: זה לא חל - - - העליון.

יצחק הרצוג: לא, מה פתאום, רק נשיא של מחוזי.

דארין דניאל: על נשיאים וסגני נשיאים - - -

דוד רותם: מחוזי ושלום.

יצחק הרצוג: ברור.

יצחק הרצוג: זה רק מחוזי.

יצחק הרצוג: נשיא בית-המשפט - - -

דוד רותם: לא, בבית-המשפט העליון זה עד יום - - -

יצחק הרצוג: בבית-המשפט העליון, עד לגיל 70 הוא יכול להיות 20 שנה.

גאלב מג'אדלה: סליחה, זה לא נכון – - -

רות גורדין: סעיף 8(ב).

גאלב מג'אדלה: - - הוא לא יכול לכהן יותר משבע שנים כנשיא בית-המשפט העליון, והפרישה בגיל 70.

ג'מאל זחאלקה: כלומר, אם הפרישה לפני, מה - - -

יצחק הרצוג: אני לא זוכר שזה - - -

חנא סוייד: לא, זה לא ככה.

יצחק הרצוג: אני לא יודע.

יצחק הרצוג: מה את אומרת?

רות גורדין: סעיף 8(ב) לחוק בתי-המשפט, כנוסחו היום, קובע שבע שנים כדלקמן: "תקופת כהונתם של נשיא בית-המשפט העליון והמשנה לנשיא בית-המשפט העליון תהיה שבע שנים מיום המינוי, ולא ניתן לשוב ולמנותם לתקופת כהונה נוספת באותו תפקיד".

יצחק הרצוג: זה מה שחבר הכנסת גאלב מג'אדלה אמר.

גאלב מג'אדלה: בדיוק מה שאמרתי, מילה במילה.

רות גורדין: זה נכון - -

יצחק הרצוג: בסדר.

יצחק הרצוג: אז עכשיו יש את שאלת התחולה.

רות גורדין: - - שפרסונאלית זה לא הולך לקרות.

רות גורדין: הם מתמנים, בדרך-כלל, בגיל שהשבע שנים וגיל 70 יוצאים פחות או יותר ביחד.

רות גורדין: אבל זה יכול לקרות.

יצחק הרצוג: כן, אבל זה יכול לקרות.

יצחק הרצוג: אם מר אהרון ברק, זה בעצם יכול - - -

רות גורדין: לא היתה - - -

קריאה: - - -, הם מכהנים.

גאלב מג'אדלה: אפשר לשמוע את דעת משרד המשפטים, אדוני היושב-ראש?

דוד רותם: כן.

יצחק הרצוג: בבקשה, משרד המשפטים והייעוץ המשפטי של הוועדה.

דארין דניאל: עמדת הממשלה להצעת החוק היתה לתמוך, בהסכמת משרד המשפטים.

דארין דניאל: בעניין הקדנציות: ב-2007 עבר חוק הקדנציות שהגביל את הכהונה בבתי-המשפט הרגילים, וכיום יש הגבלת כהונה בכל בתי-המשפט.

דארין דניאל: גם חוק הקאדים, אגב, עשה את זה ב-2002.

דארין דניאל: רק שלא קבע הוראה לעניין האפשרות של לשוב ולמנותו.

דארין דניאל: האבחנה לעניין מספר השנים היתה שבע בבתי-המשפט הרגילים, ועשר שנים במערכת בתי-הדין הדתיים.

דארין דניאל: והקביעה הזאת - - -

יצחק הרצוג: בשאר העדות הדתיות זה עשר שנים?

יצחק הרצוג: בכל שאר העדות הדתיות.

דארין דניאל: למיטב ידיעתי, לגבי הדרוזים - -

יצחק הרצוג: - - - גם הקאדים - - -

דארין דניאל: - - אין היום הוראה בכלל למינוי נשיא.

דארין דניאל: יש בעיות אחרות.

דארין דניאל: רבנים זה עשר שנים.

דארין דניאל: פה זה היה עשר שנים.

דארין דניאל: והנימוק המקצועי שהיה לאבחנה הזאת, - -

יצחק הרצוג: רבנים זה עשר שנים.

רות גורדין: עד עשר שנים.

דארין דניאל: - - בין בתי-המשפט הרגילים לבתי-הדין הדתיים, זה שהמערכת פה יותר קטנה.

דארין דניאל: זו מערכת יותר מצומצמת.

דארין דניאל: גם המינוי יותר מוגבל.

דארין דניאל: כשאתה רוצה לרענן את השורות, אז אין לך מספיק אנשים למנות מתוכם.

דארין דניאל: זאת אומרת, יש פה שיקולים אחרים.

דוד רותם: טוב, את זה יש גם אצל הרבנים.

דוד רותם: אבל עדיין יש.

דארין דניאל: יש פה שיקולים לכאן ולכאן.

דארין דניאל: בכל דיון שנוגע לבתי-דין דתיים, אנחנו המון פעמים מתלבטים - -

גאלב מג'אדלה: הוג'א, אתה שאלת את השאלה.

גאלב מג'אדלה: היא מסבירה לך.

דארין דניאל: - - בין שיקולים שונים.

דארין דניאל: עד כמה להשוות את מערכת השיפוט הייחודית הזאת למערכת השיפוט הרגילה, ולפעמים אנחנו נאלצים או רואים לנכון להסתכל על הייחודיות של המערכת.

דארין דניאל: לגבי התחולה הרטרואקטיבית: בחוק הקדנציות היתה תחולה.

דארין דניאל: הוחרגו נשיאי בתי-המשפט, - -

יצחק הרצוג: - - -

דארין דניאל: - - נשיא בית-הדין לעבודה, נשיא העליון וגם המשנים או הסגנים שלהם.

דארין דניאל: ולגבי המכהנים: בהצעת החוק הממשלתית זה חל על מכהנים.

דארין דניאל: בדיון בכנסת – למיטב זכרוני, אני לא טיפלתי בזה.

דארין דניאל: מישהו אחר מאצלנו טיפל בזה – - -

דוד רותם: - - -

דארין דניאל: - - היתה החלה הדרגתית, וזה נקבע כך: "לעניין מי שמונה לראשונה לתפקיד האמור במהלך ארבע השנים שקדמו ליום הקובע, שמונה שנים".

דארין דניאל: זאת אומרת, תהיה לו עוד קדנציה פלוס.

דארין דניאל: "ולעניין מי שמונה לראשונה לתפקיד האמור לפני ארבע שנים שקדמו ליום הקובע, שש שנים".

דארין דניאל: זאת אומרת, פה נקבעה איזושהי הוראת מעבר.

גאלב מג'אדלה: ומה לגבי מי שמכהן 18 שנים?

דארין דניאל: אני מבקשת.

דארין דניאל: העמדה שאני באתי לדיון הזה לגבי סעיף התחולה, שהנושא מורכב בגלל מה שציינת, אדוני, ובגלל שיקולים אחרים.

דארין דניאל: הנושא הזה נבדק עכשיו אצל שר המשפטים.

דארין דניאל: אני מבקשת מהוועדה לדחות את הדיון בסעיף הזה לקריאה השנייה והשלישית.

דורית ואג: זה לראשונה.

דארין דניאל: אני מבקשת לא להתייחס לזה כעת.

דארין דניאל: זה הרבה יותר מורכב ממה - - -

דוד רותם: אני מודיע לכם דבר אחד:

דוד רותם: החוק הזה לא יעבור קריאה שנייה ושלישית לפני שלא יבוא אליי נשיא בית-הדין לערעורים, ואני, באוזניים שלי – לא אף-אחד אחר – אשמע את עמדתו.

גאלב מג'אדלה: מאה אחוז.

דוד רותם: אחרת, החוק הזה לא עובר.

גאלב מג'אדלה: מקובל עליי.

דוד רותם: מקובל עליך?

גאלב מג'אדלה: מקובל עליי כמציע שהיום נאשר את החוק, ובקריאות השנייה והשלישית יוזמן כבוד נשיא בית-הדין השרעי לערעורים, - - -

דוד רותם: לא, לא, לא.

דוד רותם: חבר הכנסת מג'אדלה, אני אמרתי לך את זה גם אתמול: - -

גאלב מג'אדלה: סליחה, לא הבנתי.

דוד רותם: - - הוא יבוא אליי לשיחה בלי קשר לקריאות השנייה והשלישית.

דוד רותם: אני רוצה לשבת איתו ולדבר איתו.

גאלב מג'אדלה: בבקשה, אין שום בעיה.

גאלב מג'אדלה: בכבוד.

גאלב מג'אדלה: אין שום בעיה.

גאלב מג'אדלה: בכבוד.

דוד רותם: נא לשים לב, כולם לקום – הגיע חבר הכנסת - -

אחמד טיבי: אל תגזים.

דוד רותם: - - אחמד טיבי, - -

אחמד טיבי: אני מתנצל על האיחור.

דוד רותם: יושב-ראש הוועדה המיותרת לשילוב ערבים באוכלוסיה.

חנא סוייד: טוב שאתה אומר שהוא המיותר ולא הערבים מיותרים.

דוד רותם: לא, ודאי שלא.

דוד רותם: הוא המיותר.

דוד רותם: הוועדה שלו.

דוד רותם: הוועדה שלו מיותרת.

דוד רותם: אני חס-ושלום לא אגיד על - - -

אחמד טיבי: אפילו חבר הכנסת חנא סוויד לא הבין אותך נכון, אבל רעיונותיו נחשפו ברבים.

אחמד טיבי: מילא אתה - - -, אבל חבר הכנסת חנא סוייד?

דוד רותם: בוא נאמר ככה: לשם שינוי הוא צודק.

גאלב מג'אדלה: סליחה, אדוני היושב-ראש: על נושא הרטרואקטיביות קיבלת תשובה.

דוד רותם: לא קיבלתי שום תשובה.

דוד רותם: תעשה לי טובה, לא קיבלתי.

גאלב מג'אדלה: לא קיבלת?

דוד רותם: לא.

דוד רותם: דוקטור מוסא אבו-רמדאן.

מוסא אבו רמדאן: יש לי כמה דברים לומר בנקודה הזאת.

מוסא אבו רמדאן: אולי נכסה את הנקודה האקדמאית בנושא הזה.

דוד רותם: אדוני רק יציג את עצמו, שנדע מי הוא.

מוסא אבו רמדאן: אני דוקטור מוסא אבו-רמדאן.

מוסא אבו רמדאן: אני מלמד משפטים וחוקר את הדין השרעי מזה 12 שנה.

מוסא אבו רמדאן: אני מלמד משפטים בחיפה, מרצה בכיר, במרכז האקדמי "כרמל".

מוסא אבו רמדאן: אז אני רוצה לדבר על כמה נקודות שלא כוסו בנושא הזה של הצעת החוק.

אורי מקלב: תגיד אם אתה בעד או נגד, שנדע איך לכוון את הדברים שלנו.

מוסא אבו רמדאן: אני בעד - - -

קריאה: הוא בעד הנגד.

אורי מקלב: בעד.

אורי מקלב: יותר קל.

מוסא אבו רמדאן: אדוני היושב-ראש, אני מודה לך.

מוסא אבו רמדאן: אני מברך את חבר הכנסת גאלב מג'אדלה ואת חברי הכנסת האחרים, אשר הצטרפו להצעת החוק המאוד חשובה.

מוסא אבו רמדאן: הצעת החוק כוללת שני תיקונים: התיקון הראשון מקצר את תקופת כהונתו של נשיא בית-הדין השרעי לערעורים מעשר שנים לשבע שנים.

מוסא אבו רמדאן: כאן אין לי מה להוסיף, אלא לומר שזה מאחד את הכללים החלים על נשיאי בתי-המשפט האזרחיים.

מוסא אבו רמדאן: לגבי הנקודה השנייה – החלתו של החוק על נשיא מכהן: אני רוצה להעיר שאין ספק שהנשיא המכהן תרם תרומה מאד חשובה למערכת השרעית בהיותו נשיא בית-הדין השרעי לערעורים.

מוסא אבו רמדאן: רוב התרומה היא בשנים הראשונות.

מוסא אבו רמדאן: עם הזמן תרומה זו נשחקה, וצריך דם חדש.

מוסא אבו רמדאן: בלי קשר לאדם המכהן, אני חושב שאדם שמכהן במערכת השרעית מאז שנת 1975, וכנשיא בית-הדין השרעי מאז שנת 1994 – זה דבר לא תקין.

מוסא אבו רמדאן: בדמוקרטיות הליברליות מגלים חשדנות כלפי הכוח ולא מקדשים אותו.

מוסא אבו רמדאן: כוח וסמכות זה דבר הכרחי, אולם צריך להתייחס אליו בזהירות ולווסת אותו על-ידי יצירת מנגנונים של בקרה, ובין-היתר על-ידי החלפת האנשים הפועלים בתפקידים ציבוריים.

מוסא אבו רמדאן: המטרה היא למנוע צבירת כוח בידי אדם אחד, בלי קשר ליכולותיו ולכישוריו.

דוד רותם: פה אתה מבין שאתה טועה לחלוטין.

מוסא אבו רמדאן: סליחה?

דוד רותם: אתה טועה פה לחלוטין.

דארין דניאל: למה?

דוד רותם: כי לא צריך להחליף את האנשים - - -

מוסא אבו רמדאן: אבל אחרי 40 שנה צריך להחליף אנשים.

מוסא אבו רמדאן: אני חושב.

מוסא אבו רמדאן: אבל לא משנה.

מוסא אבו רמדאן: בתפקידים ציבוריים, המטרה היא למנוע צבירת - - -

חנא סוייד: אבל בדמוקרטיה – הנה, אמרת דמוקרטיה ליברלית: ארצות הברית היא דמוקרטיה ליברלית?

אדם אבזק: ולא מחליפים את הנשיא.

קריאה: זה הפחד - - -

מוסא אבו רמדאן: תנו לי לסיים את הדברים.

חנא סוייד: פעם היו ממנים שופט עליון לכל החיים.

חנא סוייד: לכל החיים.

דוד רותם: אתה מבין, אתה מחר תרצה גם להחליף את חברי הכנסת.

מוסא אבו רמדאן: לא, לא – חברי כנסת לא.

מוסא אבו רמדאן: הם נבחרים.

דוד רותם: אה, הבנתי.

מוסא אבו רמדאן: לא לדאוג לכם.

דוד רותם: שאתה לא - - -

מוסא אבו רמדאן: לא, לא.

מוסא אבו רמדאן: נבחרים זה משהו אחר.

מוסא אבו רמדאן: נבחר זה משהו אחר.

מוסא אבו רמדאן: אני מדבר - - -

חנא סוייד: אם אתה מדבר כאקדמאי, תתייחס.

חנא סוייד: אתה מדבר כאקדמאי, לא?

מוסא אבו רמדאן: אני אתייחס לכל הנקודות.

חנא סוייד: בארצות הברית ממנים שופט לכל החיים.

חנא סוייד: איך אתה מתייחס לזה?

מוסא אבו רמדאן: לא, לא כנשיא.

חנא סוייד: כנשיא.

חנא סוייד: בטח כנשיא.

מוסא אבו רמדאן: לא, לא.

מוסא אבו רמדאן: זה משהו אחר.

חנא סוייד: בטח כנשיא.

מוסא אבו רמדאן: תן לי לדבר, ואחר-כך תאמר מה שיש לך.

מוסא אבו רמדאן: המטרה היא למנוע צבירת כוח בידי אדם אחד, בלי קשר ליכולותיו ולכישוריו של האדם.

מוסא אבו רמדאן: הכוח משחית, כמו שאמר מונטסקייה.

מוסא אבו רמדאן: כל מה שנאמר לגבי משרה ציבורית תקף שבעתיים לגבי תפקיד נשיא בית-הדין השרעי לערעורים בישראל.

מוסא אבו רמדאן: השדה השרעי בישראל מעניק מונופול לקאדים בעניין השריעה.

מוסא אבו רמדאן: בשדה שרעי רגיל ישנם שחקנים נוספים כגון: חכמי הלכה, וכן מופתים.

מוסא אבו רמדאן: בישראל ישנם רק קאדים.

מוסא אבו רמדאן: נשיא בית-הדין השרעי לערעורים נותן פסקי-הלכה, מתקין תקנות, מביע עמדות פוליטיות בדבר המיעוט המוסלמי בישראל, מעורב במינוי מנהל בתי-הדין השרעיים ובמינוי קאדים.

מוסא אבו רמדאן: כמו-כן, בוחר מי יהיה בוועדת הבחינות של הטוענים השרעיים.

מוסא אבו רמדאן: נשיא בית-הדין השרעי מכהן בפועל כראש הקהילה - -

ג'מאל זחאלקה: זו עובדה פוליטית להגיד שאסור - - -

מוסא אבו רמדאן: - - המוסלמית בהיעדר - - -

ג'מאל זחאלקה: סליחה, סליחה.

ג'מאל זחאלקה: אתה אמרת - - -

מוסא אבו רמדאן: תן לי עוד שתי דקות.

ג'מאל זחאלקה: אתה האשמת - - - בעמדות פוליטיות.

ג'מאל זחאלקה: אם הוא אומר שלפגוע בבית-קברות זה דבר שלא על-פי ההלכה המוסלמית, - -

מוסא אבו רמדאן: לא, לא לזה אני מתכוון.

ג'מאל זחאלקה: - - זו עמדה פוליטית, אז יש לך בעיה - - -

מוסא אבו רמדאן: חבר הכנסת, תן לי.

מוסא אבו רמדאן: אני בסך-הכול רוצה להציג עמדה.

מוסא אבו רמדאן: כמו-כן, בוחר מי יהיה בוועדת הבחינות של הטוענים השרעיים.

מוסא אבו רמדאן: נשיא בית-הדין השרעי מכהן בפועל כראש הקהילה המוסלמית בהיעדר מועצה מוסלמית.

מוסא אבו רמדאן: סמכויות אלה מתחזקות אף מעבר לאמור בחוק, וישנה העצמה של הסמכות.

מוסא אבו רמדאן: לכן, התפקיד הזה כרוך בריכוז רב של סמכויות בידי אדם אחד.

אדם אבזק: אולי - - -

מוסא אבו רמדאן: ככל שהתקופה ממושכת, הדבר הופך לבעייתי יותר למינהל תקין ולדמוקרטיה.

מוסא אבו רמדאן: הדבר הזה גורם גם לפגיעה במערכת, כי כולם חוששים להכעיס את מי שעומד בראשם.

מוסא אבו רמדאן: טיעון אחר: בעניין הרפורמות נאמר שהקאדי הנתון עשה רפורמות.

מוסא אבו רמדאן: בעניין הרפורמות, עם כל זכויותיו של הנשיא המכהן והן רבות, העובדה שהנשיא המכהן הנהיג רפורמות חשובות, מבלי להיכנס לצורה ולתוכן של הרפורמות – שלגביהן יש לי הערות רבות – אני רוצה לומר שעצם העובדה שנעשו רפורמות, אינה מקנה זכות קניינית על תפקיד נשיא בית-הדין השרעי לערעורים.

מוסא אבו רמדאן: כל בעל משרה ציבורית מחויב לפתח - - -

דוד רותם: אני רוצה לשאול אותך שאלה: אם אני מעביר את החוק - - -

מוסא אבו רמדאן: תן לי לסיים, אדוני.

דוד רותם: לא, אני רוצה עכשיו.

מוסא אבו רמדאן: עוד שתי דקות.

דוד רותם: עכשיו אני רוצה לשאול, אין שתי דקות.

דוד רותם: אתה מבין, פה זה לא הרצאה סמסטריאלית.

מוסא אבו רמדאן: רק שאני אסיים את - - -

דוד רותם: האם החוק הזה, לדעתך, כמומחה למשפטים, הוא רטרואקטיבי או לא?

דוד רותם: כשאדם מכהן, ואני בא להפסיק לו את התקופה.

מוסא אבו רמדאן: החוק הזה מתקן עוול שנעשה - - -

דוד רותם: אני לא שאלתי אותך.

דוד רותם: אתה יודע, את הפילוסופיות אני מכיר.

דוד רותם: לא שאלתי אותך.

דוד רותם: שאלתי אותך אם לדעתך, כמרצה למשפטים, זה חוק רטרואקטיבי.

מוסא אבו רמדאן: נכון, אבל כאן זה מוצדק.

מוסא אבו רמדאן: ישנה חקיקה רטרואקטיבית, ולפעמים הכנסת צריכה לתקן עוול - - -

חנא סוייד: מה הוא מואשם - - -

מוסא אבו רמדאן: הוא לא מואשם בשום דבר.

מוסא אבו רמדאן: הוא 40 שנה בתפקיד.

מוסא אבו רמדאן: זה לא מספיק?

דוד רותם: אז מה?

חנא סוייד: הוא נאצי?

חנא סוייד: מה זה?

חנא סוייד: - - -

מוסא אבו רמדאן: הוא לא מואשם בשום דבר.

מוסא אבו רמדאן: הוא 40 שנה בתפקיד.

דוד רותם: רגע, מה רע בזה שאדם 40 שנה בתפקיד?

מוסא אבו רמדאן: אבל בתפקיד מינהלי מאד מסוכן.

מוסא אבו רמדאן: זה מרכז כוח בידי אדם - - -

דוד רותם: הוא לא בתפקיד מינהלי, הוא בתפקיד שיפוטי.

מוסא אבו רמדאן: לא, נשיא זה גם מינהלי.

מוסא אבו רמדאן: זו הבעיה.

מוסא אבו רמדאן: בתפקיד שיפוטי שיישאר.

מוסא אבו רמדאן: אף-אחד לא אומר כאן שיפסיק את תפקידו כשופט בית-הדין השרעי לערעורים.

מוסא אבו רמדאן: הנקודה כאן זה על מיקומו כנשיא בית-הדין השרעי לערעורים שכולל תפקיד מינהלי.

מוסא אבו רמדאן: כאן הבעיה.

מוסא אבו רמדאן: לא על היותו שופט.

יצחק הרצוג: זה לפחות לא 40 שנה.

יצחק הרצוג: אמרת שהוא נשיא 12 שנה.

מוסא אבו רמדאן: לא, לא.

מוסא אבו רמדאן: 18 שנה.

גאלב מג'אדלה: 18 שנה.

דורית ואג: 18 שנה.

אדם אבזק: גם מ-85, ולא - - -

אורי מקלב: לא, מ-75 - - -

אדם אבזק: מ-85 - - -

מוסא אבו רמדאן: כל בעל משרה ציבורית מחויב לפתח את המערכת שהוא עומד בראשה.

מוסא אבו רמדאן: בכל מקרה, הרפורמות שמדברים עליהן, גם אם מדברים על רפורמות, בחלקן הגדול הן סודיות.

מוסא אבו רמדאן: רוב הפסיקה השרעית כיום הינה סודית, וזאת למרות פסיקה שאינה משתמעת לשתי פנים של בג"ץ, שאני ניהלתי מאבק במשך 12 שנה, שני בג"צים.

מוסא אבו רמדאן: ואף השר, שר המשפטים נאמן, התערב ועזר לי בנושא הזה, והתקין תקנות חדשות, וביטל את האגרות לצורך עיון.

מוסא אבו רמדאן: גם זה לא עזר.

מוסא אבו רמדאן: תארו לעצמכם שבקשה שביקשתי לעיון בפסיקה שרעית משנת 2005 – טרם קיבלתי - - -

חנא סוייד: - - - זה אישי?

חנא סוייד: זה אישי העניין?

מוסא אבו רמדאן: כן, כי זה נושאים - - -

חנא סוייד: זה פרסונאלי?

דוד רותם: חבר הכנסת חנא סוייד, למה אתה - - -?

מוסא אבו רמדאן: זו דוגמה.

מוסא אבו רמדאן: זו דוגמה שמראה איך מערכת מתפקדת.

מוסא אבו רמדאן: משנת 2005 טרם קיבלתי, עד עצם דקה זו, מענה מלא עליה.

מוסא אבו רמדאן: בכל פעם תירוץ אחר.

מוסא אבו רמדאן: לאחר שהגשתי קדם-בג"ץ נאמר לי שסוף-סוף אני יכול לעיין אבל לא לצלם.

מוסא אבו רמדאן: לכן, כל המילים על הרפורמות, בדרך-כלל נובעות מאנשים המקורבים למערכת השרעית, ומציגים תמונה שאינה תואמת את האמת כי הפסיקה סודית.

מוסא אבו רמדאן: מחקר ממקורות אלטרנטיביים מעלה שיש עדיין קיפוח של זכויות אדם בבתי-הדין השרעיים.

מוסא אבו רמדאן: נשים בצד את העניין הפרטי שלי, ובואו נגיד שזה סכסוך פרטי של הנשיא המכהן איתי – בסדר.

מוסא אבו רמדאן: יכול להיות.

מוסא אבו רמדאן: אבל אני רוצה לומר שההתנהלות בעניין הזה, של השקיפות וההנגשה של הפסיקה בבתי-הדין השרעיים, היא סימפטומטית למערכת ריכוזית מדי, כאילו ממלכה פרטית של אדם מסוים, שחש שהוא יכול לעשות בה כבשלו.

מוסא אבו רמדאן: זה ביטוי לבעייתיות שנובעת מכוח רב מדי שנצבר לאורך שנים.

דוד רותם: יש לי רק בעיה אחת.

מוסא אבו רמדאן: טיעון אחר.

מוסא אבו רמדאן: טיעון סופי.

דוד רותם: לא, לא טיעון סופי ולא כלום.

דוד רותם: יש לי רק בעיה אחת: אתה נותן פה הרצאה לגופו של אדם, כשהוא לא נמצא פה להתגונן.

מוסא אבו רמדאן: בסדר, יש אנשים.

דוד רותם: לא "יש אנשים".

אדם אבזק: לא, לא.

אדם אבזק: הוא לא נמצא.

אדם אבזק: - - -

דוד רותם: לא, לא.

דוד רותם: זה דבר, שאם אתה שואל אותי, אין יותר פסול ממנו.

מוסא אבו רמדאן: בסדר.

מוסא אבו רמדאן: יש טיעון נוסף:

מוסא אבו רמדאן: חלק מחברי הכנסת הערבים טענו שצריך לתת לערבים לפתור בעיה זו, כי מדובר בעניין פנימי.

יצחק הרצוג: זה לא נכון.

מוסא אבו רמדאן: אין לקבל טיעון זה, שהוא מסוכן לדמוקרטיה.

מוסא אבו רמדאן: מחר, חברי כנסת יהודים - - -

דוד רותם: אל תדאג.

מוסא אבו רמדאן: שנייה, רק תן לי בבקשה.

דוד רותם: לא, לא, לא.

דוד רותם: עזוב.

דוד רותם: - - -

יצחק הרצוג: אנחנו לא הולכים לוותר על זה.

יצחק הרצוג: אל תדאג.

דוד רותם: אתה מבין, אל תהרוס.

יצחק הרצוג: אנחנו, היהודים, לא נוותר.

יצחק הרצוג: אל תדאג.

יצחק הרצוג: אין לנו - - -

דוד רותם: בוא נאמר ככה: אל תדאג.

דוד רותם: הם יכולים לטעון את זה.

דוד רותם: אני לא אתן להם.

מוסא אבו רמדאן: מחר חברי כנסת יהודים יטענו - -

יצחק הרצוג: היושב-ראש רותם נהנה מזה - - -

מוסא אבו רמדאן: - - שאסור שחברי כנסת ערבים יתערבו, ויצביעו בעניין המתייחס ליהודים.

יצחק הרצוג: אבל למה אתה חוזר על זה?

מוסא אבו רמדאן: יתר על-כן, בתי-הדין השרעיים הם בתי-דין ממלכתיים.

מוסא אבו רמדאן: המינוי, הקידום והכוח הם מהמדינה.

אחמד טיבי: תרשה לי.

מוסא אבו רמדאן: בבקשה דקה, ואחר-כך תעשה מה שאתה רוצה.

מוסא אבו רמדאן: תן לי.

אחמד טיבי: אני חבר כנסת, ומותר לי להפסיק אותך.

אחמד טיבי: אתה לא יודע - - -

מוסא אבו רמדאן: בסדר.

מוסא אבו רמדאן: חביבי, תן לי רק דקה אחת ואני מסיים.

אחמד טיבי: לא.

אחמד טיבי: אתה תקשיב לשאלה שלי, ותענה או לא תענה.

אחמד טיבי: אדוני היושב-ראש, - - -

מוסא אבו רמדאן: תן לי רק דקה אחת, אני מבקש.

דוד רותם: לא, לא, לא.

דוד רותם: אין.

דוד רותם: כשהוא מתערב, - - - נעצר.

חנא סוייד: - - -

אחמד טיבי: אדוני היושב-ראש, האם יש ערבי כלשהוא, מוסלמי או נוצרי, שהוא חבר בוועדה למינוי רבנים במדינת ישראל?

קריאה: עדיין לא.

אחמד טיבי: עדיין לא.

יצחק הרצוג: סליחה, מה הקשר?

מוסא אבו רמדאן: התשובה היא לא.

אחמד טיבי: מה "מה הקשר"?

אחמד טיבי: לך כיהודי מותר להחליט על עצמך, אבל אין ערבי כזה.

דוד רותם: כן, כן, כן.

דוד רותם: יש, יש, יש.

דוד רותם: חבר הכנסת טיבי, יש.

אחמד טיבי: מי זה הערבי הזה?

דוד רותם: גם בוועדה לבחירת שופטים יש ערבי.

אחמד טיבי: לא, לא, אמרתי רבנים.

דוד רותם: רבנים?

אחמד טיבי: רבנים, כן.

דוד רותם: בוא נאמר ככה: ודאי שיש – חבר הכנסת גפני חבר שם.

מוסא אבו רמדאן: מי אמר שלא צריך להיות?

אורי מקלב: כל מי שלא משרת בצה"ל זה חרדים וערבים, אז - - -.

אורי מקלב: לפי החוק - - -

קריאה: לא, יש - - -

מוסא אבו רמדאן: מי אמר שלא צריך להיות?

מוסא אבו רמדאן: זה סיפור אחר.

אחמד טיבי: משום מה, אין.

אחמד טיבי: משום מה, אין.

אחמד טיבי: אני לא יודע מה הרציונאל, אבל אין.

אורי מקלב: ראש עיר, ראש עירייה, - - -?

אחמד טיבי: היהודים חושבים שרק יהודים צריכים להכריע בענייני רבנות.

מוסא אבו רמדאן: אבל זה לא נכון.

דוד רותם: תגיד, אני ביקשתי ממך להכריע בעניין שלכם?

דוד רותם: לפני שנכנסת, אני שאלתי למה אני צריך בכלל להתעסק עם המלחמות הפנימיות שלכם.

יצחק הרצוג: אתה לא שמעת אותו.

אחמד טיבי: לא.

אחמד טיבי: זה בקשר למשפט והקפיצה של חבר הכנסת הרצוג.

אחמד טיבי: זו ההערה שלי.

יצחק הרצוג: שאמרתי שהיהודים לא יוותרו על הסמכות שלהם להתערב אצלכם.

יצחק הרצוג: אל תדאג.

אחמד טיבי: נכון.

אחמד טיבי: נכון.

דוד רותם: נכון.

דוד רותם: ולכן, מכיוון שאנחנו נתערב אז יהיה פתרון טוב.

יצחק הרצוג: בדיוק.

יצחק הרצוג: כמו הרב מצגר.

יצחק הרצוג: אתה רוצה?

יצחק הרצוג: נביא את הרב מצגר.

דוד רותם: כן.

דוד רותם: אנחנו מוכנים למנות אותו כראש הקאדים.

יצחק הרצוג: על זה יש קונצנזוס.

גאלב מג'אדלה: רעיון טוב.

דוד רותם: אה?

גאלב מג'אדלה: רעיון לא רע.

יצחק הרצוג: על זה יש קונצנזוס.

דוד רותם: על זה יש קונצנזוס.

דוד רותם: לא, לא, אני חושב שחבר הכנסת מג'אדלה לא יסכים.

אדם אבזק: אנחנו נעשה לו רק תנאי אחד: - -

דוד רותם: נו.

אדם אבזק: - - אם יכיר בנביא מוחמד, מותר לו.

אברהם מיכאלי: אתה עכשיו הסתבכת לגמרי.

דוד רותם: אני לא רוצה להגיד לגבי איזה נביא - - -

אדם אבזק: - - -, אנחנו מכירים.

מוסא אבו רמדאן: אני יכול להמשיך רק פסקה אחת?

דוד רותם: כן, ותגמור.

מוסא אבו רמדאן: כן, כן, אני אגמור.

מוסא אבו רמדאן: אני לא אישן כאן.

מוסא אבו רמדאן: אין המדובר בגוף קהילתי.

מוסא אבו רמדאן: לכן, הכנסת יכולה להתערב בעניין זה.

מוסא אבו רמדאן: ואף מחובתה לבטל עיוות וטעות חקיקתית, שגרמה לסבל ולעוול למוסלמים.

מוסא אבו רמדאן: הטעות נעשתה בחוק הקאדים, בשנת 2002.

מוסא אבו רמדאן: היו צריכים להגביל אז את הכהונה של נשיא מכהן לעשר שנים, ואז הוא היה מסיים ב-2012.

מוסא אבו רמדאן: עכשיו, אין מנוס מלתקן את העיוות הזה בחקיקה, כי תהליך ההידברות – לפי מה שאני יודע – לשם פרישה מוסכמת, לא הניב את פירותיו.

מוסא אבו רמדאן: לגבי הטיעון של פגיעה בכבוד הקאדי: גם אני הייתי מעדיף שנגיע להסכמה על תאריך מוסכם לסיום הכהונה.

מוסא אבו רמדאן: אבל היות והנשיא המכהן אינו מוכן לכך, ומתעקש להמשיך ולהחזיק במשרה לעוד 11 שנים, זה בלתי אפשרי.

מוסא אבו רמדאן: צריך להעדיף את הכבוד - -

חנא סוייד: הוא כבר עשה את העבודה שלך.

חנא סוייד: הוא כבר ישב איתו.

מוסא אבו רמדאן: - - והאינטרס של מיליון ו-200 אלף מוסלמים על-פני כבוד של אדם אחד, חשוב ובעל זכויות ככל שיהיה.

מוסא אבו רמדאן: אם נותיר את המצב הקיים על כנו, המשמעות היא זלזול באוכלוסיה המוסלמית והחזרת משטר המוכתרים, שחשבנו, כולנו, שפס מהעולם הזה.

מוסא אבו רמדאן: תודה.

חנא סוייד: מה שהוא עשה מייתר את מה שאתה רוצה לעשות.

דוד רותם: בוא נאמר ככה: מיותר, אם כך, שאני אתעסק בזה.

חנא סוייד: נכון.

חנא סוייד: נכון.

דוד רותם: בואו נדחה את הישיבה לעוד כמה חודשים, ואז נחליט.

חנא סוייד: נכון.

חנא סוייד: זהו.

חנא סוייד: מקובל.

דארין דניאל: - - -

דוד רותם: מה?

דארין דניאל: זו ראשונה, או שאתה דוחה לקריאות שנייה ושלישית?

דוד רותם: אני שואל.

דוד רותם: בכלל את הכול, את מבינה.

דוד רותם: אומרים לי שאני צריך לפתור את הבעיה של המוסלמים.

דוד רותם: חבר הכנסת אחמד טיבי, מאד לא מוצא חן בעיניו.

דוד רותם: חבר הכנסת חנא סוייד, לא מוצא חן בעיניו.

דוד רותם: חבר הכנסת ג'מאל זחאלקה, לא מוצא חן בעיניו – למה שאני אפתור את הבעיה הזאת?

אברהם מיכאלי: אני חושב שצריך להעביר את זה לוועדת פלסנר.

מוסא אבו רמדאן: זו הכנסת.

מוסא אבו רמדאן: זו חובה של המדינה.

מוסא אבו רמדאן: זה לא משהו – זה לא קשור.

דורית ואג: תחליף את חבר הכנסת נסים זאב.

דוד רותם: מה?

אורי מקלב: מה, הוא חבר בוועדה.

דורית ואג: לא - - -

אורי מקלב: אה, בחבר הכנסת שאמה.

אורי מקלב: טוב, הוא - - -

אחמד טיבי: אני מציע, אדוני היושב-ראש, ברשותך: הצדדים אמרו כל אחד את דעתו.

דוד רותם: אתה עוד לא אמרת את דעתך.

אחמד טיבי: דעתי ברורה.

אחמד טיבי: הנושא מצריך דיון מעמיק.

אחמד טיבי: מעמיק.

אחמד טיבי: כל אחד צריך לחזור לעצמו, לשאול את עצמו שאלות.

אחמד טיבי: ואחר-כך נמשיך את הדיון, בפעם אחרת.

דוד רותם: לא.

דוד רותם: אני יכול לעשות גם דבר אחר.

אחמד טיבי: בבקשה.

דוד רותם: ואני שואל אותך, כי אני יודע שאתה מחשיב את עצמך לאדם רציני.

אחמד טיבי: בבקשה.

דוד רותם: אני רוצה להעביר את זה בקריאה ראשונה.

דוד רותם: ואז אני מוכן לקבל, שמישהו פה יגיד לי – ואם זה תהיה אתה אני אשמח מאד – להתחייב להביא לי את הקאדי הזה, את נשיא בית-הדין לערעורים, - -

דורית ואג: אחמד נאטור.

דוד רותם: - - לשיחה בארבע עיניים.

אחמד טיבי: אל"ף, זו זכותך.

אחמד טיבי: מקובל שיושב-ראש ועדת חוקה, חוק ומשפט, נפגש עם שופטים, למשל?

דוד רותם: כן.

חנא סוייד: לא.

דוד רותם: מה אתה אומר לי לא?

דוד רותם: מה, הם נמצאים אצלי כל שבוע כשהם רוצים להתמודד לתפקיד יותר גבוה.

אברהם מיכאלי: - - -, אם זה - - -, אז אני עכשיו חושב פעמיים.

אחמד טיבי: אגב, לדעתי היה מן הדין שלא היית אומר את זה בפומבי, - -

דוד רותם: אני אגיד את זה בפומבי, כי אני רוצה - - -

אחמד טיבי: - - כי זה יקשה על העניין.

דוד רותם: זה לא יקשה על שום עניין.

גאלב מג'אדלה: אדוני היושב-ראש, אני יכול לדבר?

דוד רותם: כן.

חנא סוייד: למה?

חנא סוייד: למה?

חנא סוייד: אני רוצה - - -

גאלב מג'אדלה: אני מקבל את ההצעה שלך, להביא את זה בקריאה ראשונה.

גאלב מג'אדלה: אני גם רוצה לגלות לך: אני נמנעתי מלעשות את זאת, כי באמת לא רציתי.

גאלב מג'אדלה: אבל הדברים כאן, לא שמשכו אותי לכך, אבל הרצון שלך הוא זה שכרגע מביא אותי לומר לך.

גאלב מג'אדלה: הוא ייפגש איתך.

גאלב מג'אדלה: הוא במשא-ומתן עם מנכ"ל משרד המשפטים.

גאלב מג'אדלה: הדברים מתקדמים לשביעות רצונו.

גאלב מג'אדלה: שוחחתי איתו שלוש פעמים בשבוע האחרון.

דוד רותם: אני לא מבין.

דוד רותם: אמר לי עכשיו דוקטור מוסא אבו רמדאן, שהוא לא מסכים לכלום.

אחמד טיבי: דוקטור מוסא אבו רמדאן, הוא לא סמכות.

דוד רותם: מה זה "הוא לא סמכות"?

דוד רותם: הוא דוקטור למשפטים.

אדם אבזק: אבל יש לו בעיה אישית.

אחמד טיבי: הוא לא מעודכן.

אחמד טיבי: הוא לא מעודכן.

מוסא אבו רמדאן: אני מעודכן.

מוסא אבו רמדאן: זה רק כדי להרוויח זמן.

מוסא אבו רמדאן: זה רק כדי להרוויח זמן.

גאלב מג'אדלה: אדוני היושב-ראש, אני לקחתי את הדברים שלך בשיא הרצינות.

דוד רותם: כן.

גאלב מג'אדלה: אני, בשבוע האחרון, קיימתי, עם כבוד הקאדי נאטור, שלוש שיחות.

גאלב מג'אדלה: הוא מוכן, ומזומן ורוצה לבוא אליך.

גאלב מג'אדלה: בד-בבד, אחרי שהיום נאשר בקריאה ראשונה, בשלושת החודשים הקרובים הוא ימשיך את המגעים שלו עם משרד המשפטים, כדי שהדבר ייעשה על הצד הטוב ביותר.

דוד רותם: חבר הכנסת מג'אדלה, אם אני מעביר את זה היום בקריאה ראשונה, אתה מתחייב - - -

גאלב מג'אדלה: תן לי להגיד עוד משפט.

דוד רותם: אתה לא - - -.

דוד רותם: עכשיו אני אומר לך את מה שאני רוצה.

גאלב מג'אדלה: אבל תן לי להגיד עוד משפט.

גאלב מג'אדלה: יכול להיות שלא תצטרך להגיד את זה.

גאלב מג'אדלה: ואני, בתיאום עם מנכ"ל משרד המשפטים, רוצים להביא לקריאות השנייה והשלישית חוק שונה מהקריאה הראשונה.

חנא סוייד: אדוני היושב-ראש, אני רוצה להגיד משהו לגופו של עניין: אני רואה שהדיון כבר הוא לגופו של אדם, ולא - - -

גאלב מג'אדלה: לא, לא, לא.

גאלב מג'אדלה: חס-וחלילה.

חנא סוייד: כבר מדברים, וכבר משא-ומתן.

גאלב מג'אדלה: לא, לא, לא.

חנא סוייד: אני יוצא נגד זה, גם אם השופט נאטור, שמדובר בו, יסכים, אני לא מסכים לחקיקה רטרואקטיבית, כי זה אנטי-תזה של חקיקה נכונה.

גאלב מג'אדלה: זכותך.

גאלב מג'אדלה: תצביע נגד.

חנא סוייד: אוקיי.

חנא סוייד: בסדר.

גאלב מג'אדלה: תצביע נגד.

גאלב מג'אדלה: זכותך.

חנא סוייד: יחד עם זה, אני אומר שלפני שמאשרים את זה בקריאה ראשונה, אתה רוצה, כפי שאמרת – אני חותם על ההצעה - - -

גאלב מג'אדלה: לא, לא, הוא אמר שמאשרים את זה.

גאלב מג'אדלה: לא, לא, לא.

חנא סוייד: רגע, תן לי.

גאלב מג'אדלה: אל תגיד לי: "כפי שאמרת".

גאלב מג'אדלה: הוא לא אמר.

חנא סוייד: תן לי להגיד מה שאני אומר.

גאלב מג'אדלה: הוא אמר - - -

חנא סוייד: אתה רוצה להגיד לי מה שאני אומר?

גאלב מג'אדלה: לא, לא, לא.

דוד רותם: רגע אחד.

דוד רותם: אני לא מבין, חבר'ה: אתם רוצים לריב?

דוד רותם: רק תגידו, אנחנו נצא החוצה.

דוד רותם: תריבו.

דוד רותם: נחזור כשיהיה דם.

אחמד טיבי: הוא נהנה מכל דקה.

דוד רותם: "מכל דקה", איך אמרת.

חנא סוייד: זה המקרה הכי גרוע – טוב, אני לא רוצה.

חנא סוייד: אני אומר לך: גם אם השופט נאטור ייתן את הסכמתו, לאחר שלוחצים אותו ומבזים אותו, אני לא מסכים.

חנא סוייד: אני לא רוצה חקיקה רטרואקטיבית.

חנא סוייד: אני לא אתמוך בה אף-פעם, כי היא לא טובה.

חנא סוייד: זהו.

אומימה חאמד: אתה חתמת על ההצעה.

גאלב מג'אדלה: תודה.

דוד רותם: אתה צודק.

דוד רותם: ואני אגיד לך יותר מזה: לא שלושה חודשים, ולא משא-ומתן - - -

אומימה חאמד: כבר חתום על הצעה.

חנא סוייד: אה, - - -

דוד רותם: די.

אחמד טיבי: - - -

חנא סוייד: לא.

חנא סוייד: אני לא אגיד לה, כי לא יודע.

חנא סוייד: אני פה עומד למשפט?

אחמד טיבי: יש אי הבנה.

גאלב מג'אדלה: אדוני היושב-ראש, אני מקבל את דעתך.

דוד רותם: אני מבקש דבר אחד: - -

חנא סוייד: לא.

חנא סוייד: אני לא רוצה להגיד לה מה אני חתמתי.

דוד רותם: - - אני לא מחכה שלושה חודשים, ואני לא מחכה למשא-ומתן.

דוד רותם: אני מבקש להיפגש בתוך שבועיים, - -

גאלב מג'אדלה: מאה אחוז.

דוד רותם: - - עד סוף המושב, עם הקאדי.

דורית ואג: זה שבוע.

דוד רותם: שבוע.

דוד רותם: תוך שבועיים.

גאלב מג'אדלה: לא משנה.

דוד רותם: אני רוצה להיפגש עם הקאדי.

דוד רותם: אם הוא יודיע לי שהוא מחליט לפרוש בשנה או בשנתיים הקרובות, החוק הזה לא יעבור.

דוד רותם: לא תצטרך להצביע נגד.

דוד רותם: הוא לא יתקיים, כי לא תהיה סיבה לחוקק אותו.

דוד רותם: אני לא אחוקק חוק, למרות שהקאדי נאטור ערבי.

דוד רותם: אני לא אחוקק חוק לפגוע בו.

גאלב מג'אדלה: חס-וחלילה.

דוד רותם: חבר הכנסת אחמד טיבי יגיד לך, לא "חס-וחלילה".

דוד רותם: הוא יגיד לך שככה אני עושה כל הזמן.

אחמד טיבי: אל"ף, אני יודע את העמדה שלך לגבי הרטרואקטיביות.

אחמד טיבי: אתה אמרת לי אותה.

אחמד טיבי: אני מעריך את זה.

אחמד טיבי: כל מה שקשור בנושא המשא-המתן והמגעים, אני לא רוצה להיות חלק בזה.

דוד רותם: לא, בוודאי שלא.

דוד רותם: אני לא רוצה שתהרוס את זה.

אחמד טיבי: אני חושב שגם חבריי לא - - -.

אחמד טיבי: אתה תסגור את זה עם חבר הכנסת מג'אדלה והשופט.

אחמד טיבי: אני כמובן לא מופתע.

אחמד טיבי: לא נפלה התקרה ממה שאני שמעתי, כידוע לך.

אחמד טיבי: אני יודע מה מתרחש מסביבי.

אחמד טיבי: אני לא אוהב את זה.

אחמד טיבי: אבל אתה לא רחוק מהמצב הקיים.

אחמד טיבי: מה שרמזת לו, לא רחוק מהמצב הקיים.

אחמד טיבי: לכן, אני חושב שבסופו של דבר, החוק הזה, לפי ההתחייבות שלך, לא יגיע אל סופו, לקריאות שנייה ושלישית, בגלל מה שאמרת עכשיו.

אחמד טיבי: מה אמרנו לפני חודשיים?

אחמד טיבי: אפשר להגיע לאותה התוצאה, בלי לפגוע בכבודו של השופט.

אחמד טיבי: נקודה.

אחמד טיבי: זה מה שחותרים אליו.

אחמד טיבי: אתה אמרת את זה בצורה מפורשת.

אחמד טיבי: אני מודה לך על כך.

דוד רותם: למרות שהוא ערבי.

דוד רותם: אתה שם-לב.

אחמד טיבי: אמרת את זה פעם אחת.

אברהם מיכאלי: אתה לא צריך להדגיש את זה שלוש פעמים.

דוד רותם: אני רוצה שאתה תגיד את זה.

ג'מאל זחאלקה: אני רוצה, כבוד היושב-ראש:

ג'מאל זחאלקה: אני לא יודע מה המצב החוקי של פגישה - - -

אחמד טיבי: לדעתי, אין צורך שאתה תיפגש עם ראש - - -.

אחמד טיבי: אין צורך.

דוד רותם: אין צורך?

אחמד טיבי: אין צורך.

אחמד טיבי: אתה יודע מה?

אחמד טיבי: מנכ"ל משרד המשפטים צריך להודיע לך.

אחמד טיבי: אתה צריך להיפגש עם מנכ"ל משרד המשפטים, או עם השר.

אחמד טיבי: הם הסמכות שלך, אדוני.

ג'מאל זחאלקה: צריך לבדוק עם היועץ המשפטי, אם זה מותר בכלל.

דוד רותם: מה?

ג'מאל זחאלקה: היועץ המשפטי.

חנא סוייד: זה לא הוויכוח.

אחמד טיבי: לא, לא, זה עקרוני.

אחמד טיבי: - - - אתה צריך להיפגש - - -

דוד רותם: פה מדברים רק בעברית.

אחמד טיבי: זו שפה - - -

דוד רותם: יכול להיות שזו שפה רשמית.

דוד רותם: תרגם לי, כי אני לא מבין.

אחמד טיבי: גם אם השופט נאטור הסכים לפגישה הזאת, הוא טעה.

אחמד טיבי: הוא שגה.

אחמד טיבי: אתה צריך להיפגש עם משרד המשפטים ולשמוע מהם אמירה חד-משמעית: האם יש נכונות של כך-וכך.

אחמד טיבי: מה שהם אומרים לך, אתה תלך לפי זה.

אחמד טיבי: מקובל עליך?

אחמד טיבי: הם הסמכות המיניסטריאלית שלו.

יצחק הרצוג: הוא לא עובד אצל שר המשפטים, זה ברור.

אחמד טיבי: סליחה, מי המשרד המיניסטריאלי שלו?

דוד רותם: אני עובד, לא אצל שר - - -.

דוד רותם: אני לא.

אחמד טיבי: מי לא עובד - - -, היושב-ראש רותם?

דוד רותם: חבר הכנסת טיבי, אני לא עובד אצל שר המשפטים.

דוד רותם: אני עובד אצל המנכ"ל.

אחמד טיבי: לא, לא, לא.

אחמד טיבי: אף-אחד לא אמר שיושב-ראש ועדת החוקה, חוק ומשפט, עובד את שר המשפטים.

אחמד טיבי: הסמכות המיניסטריאלית של הקאדים השרעיים, זה משרד המשפטים.

דארין דניאל: סליחה, יש פה הפרדת רשויות.

דארין דניאל: ואני מצטערת להגיד את זה, אבל - - -

יצחק הרצוג: תחזרי על שמך, - - -.

יצחק הרצוג: כולנו רצינו שתגידי - - -

דארין דניאל: יש פה הפרדת רשויות.

יצחק הרצוג: לא, את שמך.

דארין דניאל: דארין דניאל.

יצחק הרצוג: מכירים אותה הרבה שנים.

יצחק הרצוג: רק - - -

דארין דניאל: נכון.

דארין דניאל: אני עובדת במחלקת ייעוץ וחקיקה.

דארין דניאל: ואני מלווה את כל הדיונים שנוגעים לדתות, ולבתי-דין דתיים.

יצחק הרצוג: מה את - - -, יש הפרדת רשויות.

אחמד טיבי: זאת הערבייה הרביעית, רק שאתה תבין, - - - את הלב, היושב-ראש רותם.

אחמד טיבי: מהבוקר, למי שהיה כאן, בוועדת חוקה חוק ומשפט.

דארין דניאל: - - - ראשונה למשרד המשפטים.

דורית ואג: - - -

דוד רותם: אתה תאכל את הלב.

אחמד טיבי: אתה תאכל את הלב.

דוד רותם: אתה מבין, הם נכנסו בלי הוועדה המטומטמת שלך.

אחמד טיבי: אתה תאכל את הלב.

אחמד טיבי: האווירה.

אחמד טיבי: זה בגלל האווירה.

יצחק הרצוג: היא נכנסה בזכות הכישורים שלה.

דוד רותם: לא בגלל הוועדה שלך הם נכנסו, ולא בגלל שהם ערבים.

דוד רותם: הם נכנסו בגלל שהם מבינים עניין.

יצחק הרצוג: בזכות הציונים שלה.

אחמד טיבי: למרות.

אחמד טיבי: למרות.

אחמד טיבי: למרות.

דארין דניאל: אני מודה שגם הנושא הזה מורכב.

אחמד טיבי: - - - קוראים לזה: complicated.

יצחק הרצוג: - - -.

יצחק הרצוג: את רואה שאני זוכר.

אברהם מיכאלי: אני רוצה לומר לך שאתה לא זימנת היום את חבר הכנסת טלב אלסאנע בכוונה.

דוד רותם: אני אגיד לך את האמת:

דוד רותם: אני חשבתי שחבר הכנסת טלב אלסאנע יגיע כי הוא חתום על החוק.

דוד רותם: ואז נתברר לי שחבר הכנסת טיבי אסר עליו להופיע, בתור יושב-ראש הסיעה.

אחמד טיבי: לא, לא.

דארין דניאל: אדוני, אני מבקשת לא להתייחס לשום מגעים, אם הם קיימים.

דארין דניאל: אני גם לא יודעת מה קיים ומה לא קיים.

דארין דניאל: אני לא נציגת מנכ"ל משרד המשפטים.

דארין דניאל: אני נציגה מקצועית של מחלקת ייעוץ וחקיקה.

דארין דניאל: ואני אמרתי במשפט אחד שהנושא הזה נבדק, על כל היבטיו, כולל ההיבטים המקצועיים של זה.

דארין דניאל: אנחנו נגיד את העמדה שלנו לקראת הקריאות השנייה והשלישית.

גאלב מג'אדלה: בדיוק.

דארין דניאל: אנחנו צריכים זמן בשביל לתת את העמדה.

דארין דניאל: ודעתי לא נוחה מהדיון שמתנהל פה על המגעים, אם בכלל.

דארין דניאל: שוב, אני לא במקום של לדבר על זה בכלל.

דארין דניאל: אני רוצה רק להגיד - - -

דוד רותם: עורכת-הדין דניאל, יש לי שיטה: אני לא חושב שלחוקק בכל דבר, זו מצווה.

דוד רותם: את מבינה?

דוד רותם: מרגע שהחוק הזה הוגש, עוד לפני שהוא שכב 45 יום, כבר היה לי טרטור קבוע של חבר הכנסת גאלב מג'אדלה, כל חמש דקות: מה עם החוק שלי?

דוד רותם: מה עם החוק שלי?

דארין דניאל: אני מסכימה - - -

גאלב מג'אדלה: נכון.

גאלב מג'אדלה: נכון.

גאלב מג'אדלה: נכון.

גאלב מג'אדלה: כל שלוש דקות.

דוד רותם: אתה לא צריך להגיד: "נכון, נכון, נכון".

גאלב מג'אדלה: כל שלוש דקות.

דוד רותם: בשבועיים האחרונים הוא התחיל לטרטר לה את השכל.

גאלב מג'אדלה: נו, מה חשבת?

דארין דניאל: אדוני, אני ליוויתי, לא הצעה אחת, בנושאים מאד מורכבים.

דארין דניאל: אני גם עוסקת בדתות, בהיבט רחב.

דארין דניאל: עם כמה דתות.

דארין דניאל: והנושאים האלה תמיד, אדוני, כבר לא ההצעה הראשונה שמגיעה אליו: גם על בתי-דין דתיים, וגם בהקשרים אחרים.

דארין דניאל: נושאים מאד-מאד מורכבים.

דארין דניאל: גם בתוך הקהילה עצמה, וגם במיקום שלנו כמשרד המשפטים.

דארין דניאל: וזה פי-שתיים יותר מורכב כיוון שמדובר פה במערכת שיפוט, מול התפקוד שלנו כרשות מבצעת.

דוד רותם: נכון.

דארין דניאל: ופה אני רוצה להדגיש את הגבול הזה, כי איכשהו הדיון הגיע למקום שכאילו משרד המשפטים ממונה על נשיא בית-הדין השרעי.

דארין דניאל: זה לא המצב.

דארין דניאל: יש פה מערכת שיפוט עצמאית.

דארין דניאל: יש אי-תלות.

דארין דניאל: שר המשפטים לא במקום הזה, והוא גם לא יכול להיות במקום הזה.

אחמד טיבי: אז למה שר המשפטים נפגש עם?

אחמד טיבי: מה זה הדברים האלה?

אחמד טיבי: מה, אנחנו נולדנו - - -?

אחמד טיבי: מה - - - עם השופט נאטור?

דארין דניאל: אדוני, אני לא מוכנה - - -

דוד רותם: תגיד לי, מה אתה רוצה?

דוד רותם: אני לא מבין.

דוד רותם: אני לא רוצה - - -

יצחק הרצוג: הוא - - - יושב-ראש הוועדה.

דארין דניאל: בבקשה.

דארין דניאל: בדיוק - - -

אחמד טיבי: האחריות המיניסטריאלית היא של משרד המשפטים.

דארין דניאל: לא, לא.

דארין דניאל: אני - - -

דוד רותם: רגע, עורכת-הדין דניאל.

דוד רותם: חבר הכנסת טיבי, אני רוצה שתבין דבר אחד: - -

דארין דניאל: יש הבדל בין שני הדברים.

דוד רותם: - - זה נכון שהקאדי נאטור ערבי.

גאלב מג'אדלה: מוסלמי.

דוד רותם: וזה נכון שאתם נהנים לשפוך דם אחד של השני.

דוד רותם: אתם פשוט נהנים מזה.

דוד רותם: אני רואה פה מה קורה בישיבה הזאת.

קריאה: למה אתה אומר את זה?

ג'מאל זחאלקה: אפשר לחשוב שבין היהודים אין ויכוחים.

דוד רותם: מה?

ג'מאל זחאלקה: - - -

אחמד טיבי: למה אתה נהנה?

אחמד טיבי: מה, אתה בא מעם שלא מתווכח?

אחמד טיבי: מה זה?

אחמד טיבי: מה?

דוד רותם: רגע, סליחה.

דוד רותם: אני לא אמרתי את זה.

יצחק הרצוג: ואז מה המסקנה?

דוד רותם: ולכן, אני לא רוצה - -

אחמד טיבי: יש דעות שונות.

אחמד טיבי: כן, מה.

דוד רותם: - - שהקאדי נאטור ייפגע - -

אחמד טיבי: מצוין.

דוד רותם: - - באיזו דרך שהיא.

אחמד טיבי: מצוין.

גאלב מג'אדלה: ההצעה שלך מקובלת עלינו.

גאלב מג'אדלה: אתה לא צריך להרחיב.

יצחק הרצוג: ואז?

דוד רותם: ולכן, מה אני רציתי?

דוד רותם: אני רציתי לשבת איתו – אתה לא מסכים – ולנסות לשאול אותו: אדוני, מה אתה רוצה?

דוד רותם: ואז להיות מגשר.

דוד רותם: ללכת לשר המשפטים, ולנסות לקבל אצל שר המשפטים את מה שהוא רוצה.

חנא סוייד: תגיד, על זה אתה רוצה את אישור הוועדה, שאתה רוצה לשבת איתו?

חנא סוייד: זו החלטה פרסונאלית שלך.

חנא סוייד: תעשה מה שאתה רוצה איתו.

דוד רותם: אני לא רוצה את אישור הוועדה.

דוד רותם: אני לא רוצה אישור.

חנא סוייד: על זה לא מצביעים כאן, נכון?

דוד רותם: אני לא מצביע על זה.

חנא סוייד: נכון.

דוד רותם: אני רק מתנה את זה כתנאי, כדי שחבר הכנסת מג'אדלה - - -

חנא סוייד: זה בינך לבין חבר הכנסת גאלב מג'אדלה.

דוד רותם: לא, אחרת אני לא מעלה אותו להצבעה.

דוד רותם: מה קרה לך?

גאלב מג'אדלה: אדוני היושב-ראש, אני מקבל את ההצעה שלך, כי אין עניין פרסונאלי כאן, ואין עניין לפגוע במישהו.

גאלב מג'אדלה: אני מקבל את ההצעה שלך להעלות את ההצעה להצבעה בקריאה ראשונה, ובפרק הזמן הקצוב שנראה לך, הדברים - - -

דוד רותם: שבועיים.

גאלב מג'אדלה: לא אכפת לי.

גאלב מג'אדלה: אפילו יומיים.

גאלב מג'אדלה: לא משנה.

גאלב מג'אדלה: אני מקבל את העיקרון.

גאלב מג'אדלה: אני הולך על עיקרון.

גאלב מג'אדלה: אין כאן נושא פרסונאלי.

גאלב מג'אדלה: אין כאן נושא אישי.

גאלב מג'אדלה: אני חוזר ואומר את זה: - -

אדם אבזק: בשביל מה הצביעו - - -?

גאלב מג'אדלה: - - עצם העובדה שאני מקבל את ההצעה שלך לאשר את זה בקריאה ראשונה, ואחר-כך ללכת למסלול הליך שאתה מדבר עליו, אני מקבל את ההצעה שלך.

דוד רותם: תודה רבה.

גאלב מג'אדלה: זה רק מוכיח שאין פה שום דבר פרסונאלי.

דוד רותם: יופי.

דוד רותם: גברתי, היועצת המשפטית.

אחמד טיבי: אדוני, היושב-ראש - - -

דוד רותם: רגע, עכשיו היועצת המשפטית מדברת.

אחמד טיבי: בבקשה.

רות גורדין: רק שתי נקודות – אחת לשאלה שנשאלה לחוק הרבנות הראשית: אכן, לפי סעיף 16, רב ראשי לישראל מכהן עשר שנים.

רות גורדין: ולפי סעיף 17, במשך מחצית תקופת כהונתו של רב ראשי הוא ישמש נשיא המועצה, והשני נשיא בית-הדין הרבני הגדול.

דוד רותם: אבל זה לא נכון בקדנציה הזו.

קריאה: - - -

גאלב מג'אדלה: אנחנו בתי-דין אזרחיים.

גאלב מג'אדלה: אנחנו לא שייכים לרבני.

גאלב מג'אדלה: אנחנו אזרחיים.

רות גורדין: לא.

רות גורדין: היתה פה שאלה.

רות גורדין: אני רק משיבה לשאלה.

דוד רותם: זה לא נכון בקדנציה הנוכחית, כי היתה הוראת שעה.

רות גורדין: בקדנציה הנוכחית יש סעיף קטן, משנת 2008, סעיף קטן ג' - - -

אברהם מיכאלי: זה לא נכון, גם בלי זה שכבר יש חוק בקריאה ראשונה שאושר - - -

רות גורדין: זה עדיין לא המצב המשפטי.

דוד רותם: איזה חוק?

אברהם מיכאלי: לא שמעת?

רות גורדין: על אף הוראות הסעיפים הללו, הרבניים הראשיים רשאים להסכים ביניהם על חלוקה אחרת, וזה מה שקורה בקדנציה הנוכחית.

דוד רותם: רק בקדנציה הנוכחית.

רות גורדין: מכל מקום, עד עשר שנים ולא יותר.

גאלב מג'אדלה: אבל אנחנו לא במקום הזה.

גאלב מג'אדלה: אנחנו בית-דין אזרחי.

גאלב מג'אדלה: הקאדי נאטור במעמד של שופט עליון מבחינת המעמד שלו.

גאלב מג'אדלה: השופטים בבית-המשפט השרעי במעמד של שופט בית-משפט מחוזי.

גאלב מג'אדלה: אנחנו לא במקום הזה של בית-דין רבני.

גאלב מג'אדלה: לכן, זה מצוין להשכלה פרטית.

גאלב מג'אדלה: אנחנו לא שם.

גאלב מג'אדלה: זה לא ענייננו.

דוד רותם: יכול להיות שאת חוק הרב עמר אנחנו נחיל גם - - -.

דוד רותם: את חוק הרב עמר נחיל גם על הקאדים.

רות גורדין: היתה שאלה מה קורה בבית-הדין הרבני, ועל זה - - -

אברהם מיכאלי: איזה חוק?

אברהם מיכאלי: רגע, רגע, איזה חוק חל שם?

אברהם מיכאלי: - - - דתי.

גאלב מג'אדלה: אזרחי.

אברהם מיכאלי: מה אזרחי?

קריאה: לפי איזה דין הם דנים?

אברהם מיכאלי: לפי איזה דין דנים?

אברהם מיכאלי: - - -

דוד רותם: לא, לא - - - אתה רוצה.

דוד רותם: אתה - - -.

דוד רותם: מה אכפת לך איזה חוקים הם דנים.

גאלב מג'אדלה: - - - לא דין, בגלל החקיקה.

גאלב מג'אדלה: על החקיקה אנחנו מדברים.

גאלב מג'אדלה: על החקיקה.

אברהם מיכאלי: עכשיו - - - לפי חוק אזרחי - - - ברבנות הראשית.

רות גורדין: והדבר השני שאני רוצה להתייחס אליו הוא כמובן הנושא הרטרואקטיבי והפרסונאלי: אכן יש בהצעה סממנים רטרואקטיביים ופרסונאליים, שלא ניתן להתעלם מהם.

רות גורדין: יחד עם זאת, ניתן להעביר גם – הסעיף חריג בהיבט הזה – ויחד עם זאת, - -

גאלב מג'אדלה: היו תקדימים.

רות גורדין: - - ניתן להצדיק גם סעיף כזה, והראיה שהיו תקדימים באיזונים נכונים ובהצדקות מתאימות.

אברהם מיכאלי: התקדים האחרון היה חוק מבקר המדינה.

חנא סוייד: פשעים נגד האנושות.

חנא סוייד: נגיד, פשעים נגד האנושות, כן.

דוד רותם: לא, לא, לא.

רות גורדין: לא נורא.

רות גורדין: לא, לא, לא.

רות גורדין: בחוק בתי-המשפט - - - נגד האנושות - - -

גאלב מג'אדלה: לא, לא, לא, בתחום הזה.

גאלב מג'אדלה: לא, בתחום הזה.

גאלב מג'אדלה: לא פשעים ולא אנושות.

גאלב מג'אדלה: בתחום הזה, היו שופטים שעברו.

חנא סוייד: מאיפה?

חנא סוייד: מאיפה אתה יודע?

גאלב מג'אדלה: תסבירי לו.

גאלב מג'אדלה: הנה, בבקשה.

גאלב מג'אדלה: תסבירי לכבודו.

גאלב מג'אדלה: תסבירי לחבר הכנסת, דוקטור סוייד, בבקשה.

רות גורדין: בתיקון משפט של 2007 - - -

דוד רותם: יש, יש, יש.

דוד רותם: בואו נאמר ככה: נאמנות ואזרחות – זה מה שחבר הכנסת מג'אדלה תמיד טוען – - -

גאלב מג'אדלה: תסביר בבקשה לחבר הכנסת, דוקטור סוייד, איפה היו - - -

דוד רותם: - - שאין דבר כזה שאזרחות קודמת לנאמנות.

גאלב מג'אדלה: היו תקדימים בבתי-המשפט, ואנשים מכהנים.

רות גורדין: בחוק בתי-המשפט, - -

גאלב מג'אדלה: הנה, בבקשה.

רות גורדין: - - תיקון משנת 2007, אכן יש תקדים.

רות גורדין: התקדים מאוזן, מידתי וחוקי.

גאלב מג'אדלה: יפה.

חנא סוייד: כמו זה?

גאלב מג'אדלה: בדיוק.

רות גורדין: ולכן, הדבר ככלל אפשרי.

רות גורדין: צריך למצוא את ההצדקות ולהציג אותן, וצריך למצוא את האיזונים הנכונים.

גאלב מג'אדלה: אני יכול להוסיף עוד משפט: איך הצעת החוק - - -

דוד רותם: לא, אתה לא יכול.

דוד רותם: אני רוצה להצביע.

דוד רותם: מה אתה עכשיו מתחיל לתת פה הרצאות?

גאלב מג'אדלה: איך הצעת החוק עברה את הייעוץ המשפטי של הכנסת, שאתה מאמין בו?

חנא סוייד: אני לא מאמין.

גאלב מג'אדלה: אה, אתה לא מאמין.

גאלב מג'אדלה: בסדר.

גאלב מג'אדלה: סליחה.

גאלב מג'אדלה: בבקשה, אדוני.

חנא סוייד: לא בכל דבר - - -

דוד רותם: רבותיי, אני מעלה להצבעה בקריאה ראשונה – מי בעד?

דורית ואג: אחד, שניים.

אברהם מיכאלי: אני לא נגד.

אברהם מיכאלי: לאור ההתפתחות פה, אני לא רוצה.

אברהם מיכאלי: אני - - -

אחמד טיבי: אוקיי.

אחמד טיבי: מי נגד?

דוד רותם: מי נגד?

אחמד טיבי: נפל.

דורית ואג: שניים.

אחמד טיבי: תודה רבה.

אחמד טיבי: הצבעה בעד הצעת חוק הקאדים (תיקון מס' 17) (תקופת כהונתו של נשיא בית הדין השרעי לערעורים), התשע"ב-2012 – 2 נגד – 2 נמנעים – 1 הצעת החוק לא נתקבלה.

דוד רותם: לא נפל.

דוד רותם: לא נפל.

אחמד טיבי: נפלה ההצעה.

דוד רותם: אדוני, יש רביזיה.

אחמד טיבי: בסדר.

חנא סוייד: בסדר.

גאלב מג'אדלה: חבר הכנסת אברהם מיכאלי, אתה לא מצביע?

אברהם מיכאלי: אני נמנע.

חנא סוייד: חבר הכנסת אברהם מיכאלי מהאו"ם.

דוד רותם: אין בעיה.

אברהם מיכאלי: לא, אני פשוט מחכה לחוק, אבל אני נמנע.

אברהם מיכאלי: לאור - -

דוד רותם: אתה בסדר.

אברהם מיכאלי: - - המחלוקת המשפחתית, אני בבעיה.

חנא סוייד: נכון.

דוד רותם: אז לכן ביקשתי רביזיה.

דוד רותם: אוקיי.

דוד רותם: שניים נגד, שניים בעד – לכן, זה לא התקבל.

דוד רותם: יש רביזיה.

דורית ואג: ונמנע יש אחד.

דורית ואג: אתה נמנע או אתה לא משתתף?

אברהם מיכאלי: נמנע.

דורית ואג: נמנע.

דוד רותם: אני אודיע מתי.

דוד רותם: מתי אתה נוסע, חבר הכנסת אחמד טיבי?

אחמד טיבי: לקראת סוף הרמדאן אני נוסע.

דורית ואג: מתי זה סוף הרמדאן?

אחמד טיבי: סוף החודש.